CELEX: E2013P0018
Language: mt
Date: 2013-07-10 00:00:00
Title: Azzjoni mressqa fl- 10 ta’ Lulju 2013 mill-Awtorità ta’ Sorveljanza tal-EFTA kontra l-Islanda (Kawża E-18/13)

10.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/5
            
         Azzjoni mressqa fl-10 ta’ Lulju 2013 mill-Awtorità ta’ Sorveljanza tal-EFTA kontra l-Islanda
   (Kawża E-18/13)
   2013/C 294/05
   Fl-10 ta' Lulju 2013 l-Awtorità ta' Sorveljanza tal-EFTA, irrapreżentata minn Xavier Lewis, Auður Ýr Steinarsdóttir and Maria Moustakali, li qegħdin jaġixxu bħala Aġenti tal-Awtorità ta' Sorveljanza tal-EFTA, li tinsab f'35, Rue Belliard, 1040 Brussell, Belgium ħadet azzjoni kontra l-Islanda fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               (1)
            
            
               Tiddikjara li billi l-Islanda naqset li (i) tadotta, jew (ii) tinnotifika lill-Awtorità ta' Sorveljanza tal-EFTA minnufih dwar, il-miżuri kollha meħtieġa biex jiġi implimentat l-Att imsemmi fil-punt 21ar tal-Anness XX għall-Ftehim dwar iż-Żona Ekonomika Ewropea (id-Direttiva 2001/81/KE tal-Parlament Ewropew u tal-Kunsill tat-23 ta' Ottubru 2001 dwar il-livelli nazzjonali massimi tal-emissjonijiet ta' ċerti inkwinanti atmosferiċi), kif adattat għall-Ftehim permezz tal-Protokoll 1 tiegħu, fiż-żmien preskritt, hija ma tkunx issodisfat l-obbligi tagħha skont l-Att u skont l-Artikolu 7 tal-Ftehim.
            
         
               (2)
            
            
               Tordna lill-Islanda tħallas l-ispejjeż tal-proċedimenti.
            
         L-isfond ġuridiku u fattwali u r-raġunijiet ġuridiċi miġjuba bħala sostenn:
   
               —
            
            
               Din l-applikazzjoni mill-Awtorità ta’ Sorveljanza tal-EFTA tindirizza n-nuqqas tal-Islanda milli tikkonforma, sa mhux aktar tard mit-3 ta’ Diċembru 2012, ma’ opinjoni motivata mogħtija mill-Awtorità ta’ Sorveljanza tal-EFTA fit-3 ta’ Ottubru 2012 dwar in-nuqqas ta' dan l-Istat li jimplimenta fl-ordni legali nazzjonali tiegħu, id-Direttiva 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi tal-emissjonijiet ta’ ċerti inkwinanti atmosferiċi (l-Att), kif imsemmi fil-punt 21ar tal-Anness XX mal-Ftehim dwar iż-Żona Ekonomika Ewropea, kif adattat għal dan il-Ftehim permezz tal-Protokoll 1 tiegħu.
            
         
               —
            
            
               L-Awtorità ta’ Sorveljanza tal-EFTA ssostni li l-Islanda ma kkontestatx li għad hemm dewmien fl-implimentazzjoni tal-Artikolu 2 tal-Att u li m’għandha l-ebda informazzjoni quddiemha li tista’ tindika li l-Att ġie implimentat bis-sħiħ. L-Awtorità ta’ Sorveljanza tal-EFTA ssostni li l-Islanda naqset milli tissodisfa l-obbligi tagħha skont l-Artikolu 15 tal-Att flimkien mad-Deċiżjoni tal-Kumitat Konġunt, Nru 149/2009, u skont l-Artikolu 7 tal-Ftehim ŻEE, billi naqset milli tadotta, jew tinnotifika, il-miżuri meħtieġa biex jiġi implimentat l-Att fiż-żmien preskritt.